༢༠༡༨ཟླ་༡༡ཚེས་༡༧རེས་གཟའ་སྤེན་པ།༄༅།།སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་དམིགས་བསལ་སྐུ་ཚབ་བཀའ་ཟུར་རྒྱ་རི་བློ་གྲོས་རྒྱལ་མཚན་རིན་པོ་ཆེ་ཞིང་གཤེགས་མཆོག་གིས་སྐུ་འཚོ་བཞུགས་རིང་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་རླབས་ཆེན་གྱི་དགོངས་བཞེད་སྒྲུབ་ཆེད་དབུ་འོག་དཔུང་འདེགས་ཞུས་པ་དང་།ལྷག་པར་བོད་མིར་དྲང་བདེན་དང་།འགྲོ་བ་མིའི་ཐོབ་ཐང་།དེ་བཞིན་རང་དབང་སླར་གསོའི་འཐབ་རྩོད་ཀྱི་ལས་འགུལ་ཁྲོད་དབུ་ཁྲིད་ཀྱི་ནུས་པ་གཟེངས་སུ་ཐོན་པར་ཨ་རིའི་གྲོས་ཚོགས་ནང་ཆེ་མཐོང་ཞུ་དགོས་པའི་གྲོས་ཆོད་ཞིག་ཕྱི་ཟླ་༡༡ཚེས་༡༣ཉིན་ཨ་རིའི་གྲོས་ཚོགས་གོང་མའི་ཁྲིམས་སྒྲིག་ཚོགས་ཆུང་ལ་ཕུལ་འདུགགྲོས་ཆོད་གཟིགས་ཆེད་འདིར་གནོན།གྲོས་ཆོད་འདོན་མཁན་གཙོ་བོ་ཨ་རིའི་གྲོས་ཚོགས་གོང་མའི་འཐུས་མི་བོད་དོན་ལ་ཡུན་རིང་ནས་རྒྱབ་སྐྱོར་ཤུགས་ཆེ་གནང་མཁན་ལྕམ་སྐུ་ཌ་ཡེན་ཕ་ཡེན་སི་ཊེན་རྒྱས་པ་འདིར་གཟིགས་རོགས་གནང་།